stanford-oval/wikipedia huggingface dataset:
Ninjago: Lohikäärmeiden nousu
Hahmot > Ninjat

Sora: Teknologian elementaalimestari, keksijä ja yksi Lloydin ninjaoppilaista. Totalitaristisen Imperiumin kansalaiseksi syntynyt Ana oli yksi valtakuntansa älykkäimmistä lapsista, mutta nähtyään sen nurjan puolen ja tullessaan sen myötä vanhempiensa kaltoinkohtelemaksi Ana jätti kotinsa. Yhdistymisen jälkeen hän muutti nimensä Soraksi ja ystävystyi Arinin kanssa. Vuosia tämän jälkeen Sora muodosti yhteyden lohikäärmeeseen nimeltä Riyu, joka auttoi häntä löytämään elementaalivoimaansa.
Lloyd Garmadon: Legendaarinen vihreä ninja ja energian elementaalimestari. Kun yhdistyminen kokosi kaikki 16 valtakuntaa yhteen, Lloyd ottaa ​​sattuman kautta tapaamansa Arinin ja Soran oppilaikseen yrittäen seurata oman mestarinsa Wun jalanjälkiä. Myöhemmin Lloyd päätyy kanavoimaan taistelussa alkulohikäärmeiden voimaa, mikä paitsi tekee hänestä aiempaakin suuremman valitun, myös saa hänet näkemään säännöllisesti uhkaavia näkyjä tulevasta. Hänestä tulee mestari Lloyd.
Kai: Punainen ninja ja tulen elementaalimestari. Yhdistymisen jälkeen Kai heräsi tuntemattomalla saarella ja vietti viikkoja yrittäessään löytää kotiin onnistuen lopulta löytämään luostarin ja Lloydin. Myöhemmin Kai sai oman oppilaan nimeltä Wyldfyre.
Nya: Turkoosi ninja ja veden elementaalimestari. Yhdistymisen jälkeen Nya heräsi kaukana Hulluuden valtakunnassa, missä hän onnistui tapaamaan Kain ja suojelemaan Craglingejä lohikäärmeiltä.
Zane: Valkoinen ninja ja jään elementaalimestari. Yhdistymisen jälkeen Zane päätyi tuntemattomista syistä Imperiumin luostariin, jossa hän pysyi valmiustilassa, kunnes Kai ja Nya löysivät hänet vuosia myöhemmin.
Cole: Musta ninja ja maan elementaalimestari. Yhdistymisen jälkeen Cole joutui eroon ninjatoverestaan ​​ja heräsi kadonneiden asioiden maassa, jossa hän tapasi munssin nimeltä Geo ja liittyi tämän myötä Löytäjiksi kutsuttuun ryhmään. Cole myös löysi uudenlaisen kyvyn muuttua kivigolemiksi, minkä hän uskoi Geon fuusiovoimien mahdollistaneen. Geo kuitenkin paljasti voiman olevan peräisin Colesta itsestään.
Wyldfyre: Kuumuuden elementaalimestari, sekä Kain ninjaoppilas. Hän on karski ja äkkipikainen villilapsi, jonka kasvatti Wyldnessin valtakunnassa lohikäärme nimeltä Heatwave. Yhdistymisen jälkeen Wyldfyre sai kuumuuden elementaalivoiman ja päätyi Heatwaven kaappausta vastustaessaan Imperiumin vankilaan, mistä Lloyd hänet myöhemmin löysi.
Frak: Järistyksen elementaalimestari ja Arinin paras ystävä. Hän on yksi Lord Rasin entisistä oppilaista ja nykyinen Colen ninjaoppilas.
Hahmot > Liittolaiset

Mestari Wu: Spinjitzu-mestari, Lloydin setä ja ninjojen opettaja. Wu katosi yhdistymisen tapahtuessa, mutta ohjailee ninjoja edelleen jonkinlaisen hengen muodossa.
Egalt: Yksi kahdesta muinaisesta lohikäärmemestarista ja nousevan lohikäärmeen taistelutekniikan opettaja.
Rontu: Toinen kahdesta muinaisesta, kielletyn viisikon aikanaan kohdanneesta lohikäärmemestarista.
Gandalaria: Mysteriumin omalaatuinen ylivelho, joka loi Bonzlen auttaakseen lohikäärmemestareita voittamaan ja vangitsemaan kielletyn viisikon.
Geo: Geckleä muistuttava munssi, fuusion elementaalimestari ja Löytäjien jäsen.
Bonzle: Luurangon muodon ottanut muinainen loitsu, jonka Gandalaria kauan sitten loi tarkoituksenaan karkottaa kielletty viisikko valtakunnista. Vuosisatoja myöhemmin Bonzle asettui kadonneiden asioiden maahan Löytäjien kanssa tunteakseen kuuluvansa perheeseen.
Fritz: Muotoinen ja Löytäjien jäsen.
Spitz: Nuori Hybnobrai ja Löytäjien jäsen.
Euphrasia: Kohtalon kirjoittaja ja nykyinen tuulen elementaalimestari sekä Morron seuraaja.
Roby: Nykyinen alkulähteidenturnauksen pelimestari, Blecktin veljenpoika ja Wyldfyren poikaystävä.
Kreel: Risteymän itsekeskeinen kaatopaikan omistaja.
Lobbo: Robotti, joka asuu Risteymässä.
Alfonzo Frohicky: Antropomorfinen sammakko, joka asui risteymässä ennen kuin muutti Spinjitzun luostariin sen apulaisluostarinvartijaksi.
Percival Tartigrade: Imperiumin teinisuojeluryhmän johtaja. Kuten kaikki imperiumilaiset, Percival ihaili ja kunnioitti suuresti Beatrixia, kunnes sai tietää keisarinnan valehtelevan kansalleen. Percival ja Impriumin teinisuojeluryhmä auttoivat ninjoja myöhemmin pysäyttämään Beatrixin ja osallistuivat Imperiumin uudelleenrakentamiseen.
Suetonius: Kohtalon kirjoittajien johtaja ja Pilvivaltakunnan nykyinen mestarikirjoittaja.
Marcus: Yksi kohtalon kirjoittajista.
Hahmot > Viholliset

Lordi Ras: Wyldnessin maailmasta peräisin oleva antropomorfinen tiikeri, joka työskentelee salaperäiselle mutta voimalliselle mestarille peruuttaakseen yhdistymisen tuntemattomista syistä. Ras on paitsi voimakas ja taitava soturi, myös äärimmäisen taitava manipuloija, joka pyrki käyttämään suunnitelmassaan hyväksi ensin Beatrixia, sitten kiellettyä viisikkoa ja näiden susiarmeijaa. Ninjat onnistuivat pysäyttämään hänet molemmilla kerroilla, mutta Ras onnistui hajottamaan tiimin ylipuhumalla Arinin oppilaakseen.
Arin: Itseoppinut spinjitzu-ihmelapsi, esine-spinjitzun luoja ja yksi Lloydin entisistä ninjaoppilaista. Hän ei omista elementaalivoimaa, mutta on ensimmäinen henkilö, joka onnistui oppimaan itse spinjitzua. Ennen yhdistymistä Arin asui naapurustossa Ninjago Cityn ulkopuolella, kunnes yhdistyminen sai sekä hänen perheensä että kotinsa katoamaan. Useita vuosia yhdistymisen jälkeen Arinista ja hänen parhaasta ystävästään Sorasta tuli Lloyd Garmadonin oppilaita heidän pelastettuaan lohikäärmeen nimeltä Riyu. Tuntiessaan itsensä turhaksi ninjatiimissä ja kuultuaan Rasilta mestari Wun aiheuttaneen yhdistymisen Arin kuitenkin päätti myöhemmin hylätä tiiminsä.
Hahmot > Viholliset > Imperiumi

Keisarinna Beatrix: Imperiumin valtakunnan aiempi totalitaarinen hallitsija. Kauan ennen Yhdistymistä hän liittoutui Rasin kanssa murhatakseen isänsä Levon ja karkotti kaksoissisarensa ja laillisen perillisen Zeatrixin kaapatakseen vallan. Imperiumin yhdistyttyä muihin valtakuntiin hän yritti vangita lähdelohikäärmeitä täyttääkseen Imperiumin energiatarpeet ikuisesti ja samalla saadakseen ylivallan kaikista valtakunnista. Ninjat kuitenkin pysäyttivät hänet ja hän katosi taistelusta seuranneessa MergeQuaken-myrskyssä.
Rapton: Lohikäärmemetsästäjä ja Imperiumin kynsien entinen johtaja. Alun perin Rasin alainena toiminut Rapton johti Imperiumin kynnet vangitsemaan lohikäärmeitä, mutta päätyi auttmaaan ninjoja ymmärtäessään keisarinnan juonen sekopäisyyden. Myöhemmin Rapton päätyi lähtemään Imperiumista voidakseen jatkaa lohikäärmeiden metsästystä.
Tohtori LaRow: Edistyneiden järjestelmien laboratorion päätutkija, joka työskentelee Imperiumin kuningaskunnan hyväksi.
Taikuri Dorama: Risteymässä elänyt pyroteknikko ja showman, jonka lordi Ras värväsi Imperiumin palvelukseen. Keisarinna Beatrixin kukistumisen jälkeen Dorama päätyi kiertolaiseksi tahtoen kostaa ninjoille uransa pilaamisen.
Hahmot > Viholliset > Susiklaani

Nokt: Roxin veli, kielletyn viisikon jäsen ja yksi susiklaanin johtajista, jonka Ras vapautti Äärimaailmasta verikuun rituaalin aikana.
Rox: Noktin sisar, kielletyn viisikon jäsen ja yksi susiklaanin johtajista, joka pakeni henkenä Äärimaailmasta verikuurituaalin aikana ottaen Jordanan ruumiin väliaikaisesti hallintaansa. Myöhemmin Rox sai fyysisen ruumiinsa takaisin Noktin vapauttaessa loputkin viisikosta.
Kur: Kielletyn viisikon jäsen ja rappeutumisen mestari. Vuosituhansien ajan Kur ja hänen toverinsa olivat suljettuina Äärimaailmassa.
Drix: Turmeltunut antropomorfinen hyönteinen, Kielletyn viisikon jäsen ja parven elementaalimestari.
Zarkt: Kielletyn viisikon jäsen ja epäonnen elementaalimestari.
Jay/Rogue: Entinen sininen ninja ja salaman elementaalimestari. Yhdistymisen jälkeen Jay menetti muistinsa ja päätyi töihin Hallintoon, jossa hänestä tuli lopulta uudelleenmääritysosaston johtaja. Hallinnon agenttina Jay tapasi myöhemmin Bonzlen, joka yritti auttaa häntä palauttamaan muistinsa mutta onnistui tuomaan takaisin vain salaman elementaalivoiman. Tämän jälkeen Jay osallistui alkulähteiden turnaukseen Rasin joukkueessa päätyen murskaamaan sielunsa hyvyyden susinaamiota ja murskausspiniä käyttämällä.
Jordana: Soran lapsuudenaikainen pahin kilpailija, josta Sora ei itse ollut tietoinen. Ras värväsi hänet Beatrixin kukistumisen jälkeen apulaisekseen voidakseen toteuttaa mestarinsa tahdon. Opetellessaan theroxilaista taikuutta Jordana pyrki auttamaan Rasia kielletyn viisikon vapauttamisessa, mutta joutui verikuurituaalin jälkeen Roxin, kielletyn viisikon jäsenen, riivaamaksi. Alkulähteiden turnauksessa Jordana yritti taistella riivaustaan vastaan pyrkien saamaan Soran huomion.
Cinder: Nykyinen savun elementaalimestari, joka palvelee susiklaannia kenraalina. Lordi Ras opasti Cinderille kielletyn viisikon taistelutekniikan nimeltä murskausspin, jota tämä käyttää taistelussa.
Susimetsästäjät: Susiklaanin jalkaväensotilaita. He ovat ihmisiä, jotka käyttävät murskausspiniä susinaamioiden avulla.
Hahmot > Viholliset > Dragonialaiset

Thunderfang: Lohikäärme Onien ja lohikäärmeiden valtakunnasta, joka on kielletyn viisikon hallussa olevan pimeän voiman lähde. Thunderfangilla on poikkeuksellinen kyky loihtia myrskyjä, jotka laukaisevat tuhoa, hyödyntäen kaoottisia voimia, jotka ruokkivat hänen voitettujen vihollistensa sieluja. Monien voittojen jälkeen sodassa Oneja vastaan, hän halusi tulla lähdelohikäärmeeksi. Häntä pidettiin kuitenkin kelvottomana, mikä sai hänet etsimään kostoa. Lopulta Keskittymisen arkkilohikäärme voitti hänet Temppelien kaupungissa, mikä johti hänen vankeuteensa vuoren alle, jossa myrskykylä sijaitsee.
Tyr: Dragonialaisten johtaja.
Jaksot > The Elemental Mechs

| # | Nimi | Ensiesitys | Suomen ensiesitys |
| --- | --- | --- | --- |
| 1 | (engl. What The Mech?) | 6. tammikuuta 2024 | ei esitetty |
Arin, Kai ja Sora harjoittelevat Kain kehittelemällä liukumäkikurssilla, kun Cole ilmestyy pyytämään heiltä apua. Risteymään on saapunut lähetys vaarallisia esineitä, mukaan lukien kronoterästä, joka ei saa päätyä vääriin käsiin.
| 2 | (engl. The Mech Master) | 9. tammikuuta 2024 | ei esitetty |
Mekaanikko ilmestyy Robomestari 5000 -kilparadalle ja varastaa muiden kilpailijoiden robotit.
| 3 | (engl. A Pain in The Mech!) | 12. tammikuuta 2024 | ei esitetty |
Ninjat pysäyttävät jäälohikäärmeiden hyökkäyksen Risteymän nuudelikojuille.
Jaksot > Kolmas tuotantokausi

| # | Nimi | Ensiesitys | Suomen ensiesitys |  |  |  |  |  |  |
| --- | --- | --- | --- | --- | --- | --- | --- | --- | --- |

Ensinmäinen puolisko
| 1 | "Kadonneet" | 17. huhtikuuta 2025 | 17. huhtikuuta 2025 |  |  |  |  |  |  |
| 2 | "Perimmäinen ihailun kohde" | 17. huhtikuuta 2025 | 17. huhtikuuta 2025 |  |  |  |  |  |  |
| 3 | "Aavemaassa" | 17. huhtikuuta 2025 | 17. huhtikuuta 2025 |  |  |  |  |  |  |
| 4 | "Ryöstöretkeläiset" | 17. huhtikuuta 2025 | 17. huhtikuuta 2025 |  |  |  |  |  |  |
| 5 | "Ainoa pelastaja" | 17. huhtikuuta 2025 | 17. huhtikuuta 2025 |  |  |  |  |  |  |
| 6 | "Toivottuja toiveita" | 17. huhtikuuta 2025 | 17. huhtikuuta 2025 |  |  |  |  |  |  |
| 7 | "Lohikäärmemajesteetin pyyntö" | 17. huhtikuuta 2025 | 17. huhtikuuta 2025 |  |  |  |  |  |  |
| 8 | "Törmäilyä" | 17. huhtikuuta 2025 | 17. huhtikuuta 2025 |  |  |  |  |  |  |
| 9 | "Kaaoksen kahleet" | 17. huhtikuuta 2025 | 17. huhtikuuta 2025 |  |  |  |  |  |  |
| 10 | "Murskaajalohikäärme" | 17. huhtikuuta 2025 | 17. huhtikuuta 2025 |  |  |  |  |  |  |

Toinen puolisko
| 11 |  | 2025 | 2025 |  |  |  |  |  |  |
| 12 |  | 2025 | 2025 |  |  |  |  |  |  |
| 13 |  | 2025 | 2025 |  |  |  |  |  |  |
| 14 |  | 2025 | 2025 |  |  |  |  |  |  |
| 15 |  | 2025 | 2025 |  |  |  |  |  |  |
| 16 |  | 2025 | 2025 |  |  |  |  |  |  |
| 17 |  | 2025 | 2025 |  |  |  |  |  |  |
| 18 |  | 2025 | 2025 |  |  |  |  |  |  |
| 19 |  | 2025 | 2025 |  |  |  |  |  |  |
| 20 |  | 2025 | 2025 |  |  |  |  |  |  |
Ääninäyttelijät

| Rooli | Alkuperäinen ääni | Suomenkielinen ääni |
| --- | --- | --- |
| Arin | Deven Mack | Tommi Bäckman |
| Sora | Sabrina Pitre | Amy Burgess (kausi 1 jaksot 1–19, kausi 2) Emma Louhivuori (kausi 1 jakso 20) |
| Lloyd | Samuel Vincent | Henri Piispanen |
| Jay | Michael Adamthwaite | Valtteri Turunen |
| Kai | Vincent Tong | Joonathan Kettunen |
| Zane | Brent Miller | Osku Ärilä (kausi 1 jaksot 9–10) Tuukka Leppänen (kausi 1 jaksot 11–20, kausi 2) |
| Cole | Andrew Francis | Osku Ärilä |
| Nya | Kelly Metzger  | Henni-Liisa Kirjavainen |
| Wyldfyre | Kazumi Evans | Netta Laurenne |
| Mestari Wu | Paul Dobson | Pasi Ruohonen |
| Rapton | Giles Panton | Iikka Forss (kausi 1 jaksot 1–17) Jani Karvinen (kausi 1 jaksot 18–20, kausi 2) |
| Lordi Ras | Brian Drummond | Osku Ärilä |
| Keisarinna Beatrix | Nicole Oliver | Sari Ann Stolt (kausi 1 jaksot 1–10) Carla Rindell (kausi 1 jaksot 11–20) |
| Tohtori LaRow | Ashleigh Ball | Kristina Vahvaselkä |
| Taikuri Dorama | Mackenzie Gray | Jani Karvinen (kausi 1) Valtteri Turunen (kausi 2) |
| Jordana | Diana Kaarina | Henni-Liisa Kirjavainen |
| Cinder | Ian Hanlin | Jani Karvinen |
| Nokt | Deven Mack | Valtteri Turunen |
| Euphrasia | Bethany Brown | Reetta Korhonen |
| Egalt | Andrew Francis | Pasi Ruohonen (kausi 2 jaksot 4–7) Osku Ärilä (kausi 2 jaksot 10–12) |
| Rontu | Kazumi Evans | Kristina Vahvaselkä |
| Gandalaria | Tabitha St. Germain | Reetta Korhonen |
| Bonzle | Michelle Creber | Netta Laurenne |
| Geo | Peter Kelamis | Tuukka Leppänen |
| Fritz | Vincent Tong | Valtteri Turunen |
| Spitz | Sabrina Pitre | Henni-Liisa Kirjavainen |
| Morro | Andrew Francis |  |
| Djinni Arrakore | Mark Hildreth | Jani Karvinen |
| Alfonzo Frohicky | Andrew McNee | Pasi Ruohonen |
| Keisari Levo | Ron Halder | Juhani Rajalin |
| Percival Tartigrade | Aidan Drummond | Valtteri Turunen |
| Lobbo | Brian Drummond | Joonathan Kettunen |
| Kreel | Kelly Sheridan | Reetta Korhonen |
| Laavakansalaiset | Marÿke Hendrikse | Valtteri Turunen Peter Pihlström (2. kausi) |
| Suetonius | Ian Hanlin | Juhani Rajalin |
| Energian lähdelohikäärme | Paul Dobson | Osku Ärilä (1. kausi) Juhani Rajalin (2. kausi) |
| Liikkeen lähdelohikäärme | Diana Kaarina | Pihla Pohjolainen |
| Voiman lähdelohikääärme | Michael Adamthwaite | Pasi Ruohonen |
| Elämän lähdelohikäärme | Niah Davis |  |
| Bleckt | Vincent Tong | Jani Karvinen |
| Roby | Ryan Beil | Elias Hjelm |
| Frak | David Kaye | Peter Pihlström |
| Zeatrix | Nicole Oliver | Kristina Vahvaselkä |
| Tox | Tabitha St. Germain | Pihla Pohjolainen |
| Zarkt | Michael Adamthwaite | Pasi Ruohonen |
| Rox | Emily Tennant | Henni-Liisa Kirjavainen |
| Paleman | Ian Hanlin | Joonathan Kettunen |
| Zur | Paul Dobson | Osku Ärilä |
| Rasin esi-isä | Vincent Tong | Tuukka Leppänen |
Tuotteet > Kesäkuu 2023

|  | Settinumero> 71789.71790.71791.71792.71793.71794.71795.71796.71797.71798 | Nimi> Kain ja Rasin auto- ja motskaritaistelu.Imperiumin lohikäärmeenmetsästyskoira.Lohikäärmevoiman Zane – spinjitzu-kilpa-auto.Soran muuntuva moottoripyörärobotti.Heatwave – muuntautumiskykyinen laavalohikäärme.Lloydin ja Arinin ninjatiimin robottiasut.Lohikäärmeen energiaytimen temppeli.Elementtilohikäärme vs. keisarinnan robottiasu.Kohtalon alus – kilpailu aikaa vastaan.Nyan ja Arinin lohikäärmeenpoikasen taistelu | Osat> 130.130.307.384.479.764.1029.1038.1739.157 |
| --- | --- | --- | --- |
|  | 71799 | NINJAGO Cityn kauppakeskus | 6163 |
Tuotanto > Kehitys

Uusi sarja on tuotettu Ninjago-televisiosarjan viimeisen kauden jälkeen. Uutta sarjaa varten animaatioyhtiö WildBrain Studios siirtyi käyttämään Unreal Engine 5 -pelimoottoria parantaakseen  animaation laatua edeltävistä kausista.
Tuotanto > Käsikirjoittaminen

Sarjan pääkäsikirjoittajat ovat Chris "Doc" Wyatt ja Kevin Burke. Wyatt vahvisti Twitterissä, että sarja ei ole suoraa jatkoa edelliselle Ninjago-sarjalle.
Julkaisu

Sarja esiteltiin alun perin San Diego Comic-Con 2022 -tapahtumassa ja julkaistiin Netflixissä 1. kesäkuuta 2023 Yhdysvalloissa, Kanadassa, Japanissa ja Latinalaisessa Amerikassa sekä muilla alueilla myöhemmin samassa tai seuraavassa kuussa. 
Suomessa sarjan ensimmäisen kauden ensimmäinen puolisko julkaistiin 5. kesäkuuta ja toinen 12. lokakuuta 2023 Ruutu+-palveluun. Toisen kauden ensimmäinen puolisko julkaistiin 4. huhtikuuta 2024.
Astrologia

Keskiaikaisen rukouskirjan ja kalenterin Les Très Riches Heures du Duc de Berryn sivulla näkyvät eläinradan horoskooppimerkit kuvan reunoilla.
Astrologia (m.kreik. άστρον, astron, tähti ja λόγος, logos, oppi) eli tähdistäennustaminen on oppi, jonka mukaan taivaankappaleiden suhteellisista asemista ja välisistä kulmista voidaan päätellä Maan tapahtumien yksityiskohtia kuten ihmissuhteita ja ihmisten kohtaloita sekä tulkita luonteita.
Nykyaikaisen tieteellisen käsityksen mukaan astrologia on näennäistiedettä. Astrologia on kehittynyt muinaisten sumerien harjoittamasta tähtien palvonnasta. Tämä uskonto oli animismia, jossa luonnolle ja sen ilmiöille annettiin henkisiä ominaisuuksia. Taivaankappaleiden ajateltiin olevan jumalia, jotka saavat aikaan maanpäälliset tapahtumat. Oppi perustui maakeskiseen maailmankuvaan.
Nykyinen lehdissä ja kirjoina julkaistu aurinkomerkkiastrologia eli horoskoopit kuuluvat viihdeteollisuuden piiriin. Se poikkeaa täysin astrologian vanhoista opeista.
Eri kulttuurien perinteet

Useimmilla kulttuureilla on ollut omat astrologiset perinteensä. Jo muinaisilla babylonialaisilla sekä keskiamerikkalaisilla mayoilla ja asteekeilla oli monimutkaiset astrologiset järjestelmät. Länsimainen astrologinen järjestelmä on nykyisin maailmalla yleisimmin käytössä.
Eri kulttuurien perinteet > Intialainen astrologia

Intian astologinen perinne (hindiksi jyotish, ‘valon tiede’) erkani länsimaisesta astrologiasta 2000 vuotta sitten ja muistuttaa yhä paljon Rooman valtakunnan alueella harjoitettua astrologiaa, jota Klaudios Ptolemaios kuvasi teoksessaan Tetrabiblos. Ei tiedetä varmasti, onko järjestelmä perimmältään intialainen vai tullut jostain muualta. Intialaisen astrologian harjoittamisessa on huomattavia eroja etelän ja pohjoisen välillä. Perinteisesti astrologiaa Intiassa harjoittavat papit. Astrologeilta kysytään neuvoja kaikilta elämänaloilta. Astrologian avulla lasketaan Intiassa pyhä kalenteri, josta katsotaan suotuisat ajankohdat uskonnollisille rituaaleille. Koko uskonnollinen vuodenkierto on astrologisesti määrätty. Toisin kuin vuodenaikoihin perustuvassa länsimaisessa trooppisessa astrologiassa, intialaisessa sideerisessä astrologiassa tähtien aseman muuttuminen otetaan huomioon.
Eri kulttuurien perinteet > Kiinalainen astrologia

Kiinalainen astrologia kehittyi lähes täydellisessä eristäytyneisyydessä muiden kulttuurien perinteistä. Kiinalainen astrologia on hyvin monimutkaista ja sisältää yhtä monia erilaisia järjestelmiä kuin länsimainen astrologia. Kiinassa astrologia yhdistetään fengshuihin ja akupunktioon. Länsimaissa kiinalaisesta astrologiasta tunnetaan parhaiten 12 ”vuosieläintä”. Jokaisella vuodella on Kiinassa oma symbolieläin, jonka perusominaisuudet kaikilla samana vuonna syntyneillä lapsilla on. Tämän syklin rinnalla on veden, tulen, metallin, puun ja maan muodostama viisivuotinen sykli. Nämä syklit omaksuttiin Kiinasta myös Japaniin satoja vuosia sitten.
Käyttötavat

Ennustavassa astrologiassa astrologi pyrkii joko ennustamaan tulevaisuutta tarkasti tai ainakin ennakoimaan suuntauksia ja valottamaan mahdollisia kehityskulkuja. Ennustava astrologi määrittelee jotkin ajankohdat erityisen otollisiksi tiettyjen tekojen kannalta. Tähän käsitykseen pohjautuvat monet uskonnolliset käytännöt, kuten kristinuskon pääsiäinen, juutalaisten roš hašana, islamin ramadan ja intialainen diwali. Planeettojen ja tähtien liikkeet aiheuttavat astrologian käsityksen mukaan ajan vaihtelevat ominaisuudet, ja niiden asennoista riippuu se, millaiselle toiminnalle aika on oikea. Planeettojen asennot henkilön syntymähetkellä kuvataan hänen syntymäkartassaan, ja niistä henkilölle voidaan ennustaa tietynlaista uraa tai etsiä merkkejä hänen tulevan elämänsä käännekohdista. Astrologiaan uskova ihminen voi sen jälkeen ajoittaa tärkeät päätöksensä juuri niihin hetkiin, jolloin aika on astrologin mukaan otollinen.
Luonneanalyysissä syntymäkartasta määritellään kuva henkilön persoonallisuudesta. Tähän käytetään kaikkia syntymäkartan osatekijöitä, kuten eläinradan merkkejä, huoneita, planeettoja ja aspekteja. Luonneanalyysin tarkoituksena voi olla lisätä henkilön itseymmärrystä. Astrologi voi myös pyrkiä luonneanalyysin pohjalta auttamaan asiakastaan selviytymään ongelmistaan esimerkiksi antamalla tälle tunteen selkeydestä ja tarkoituksesta esittämällä toiminnan eri vaihtoehdot ja aikaskaalan.
Mundaaniastrologiassa kartoitetaan maapallon tapahtumia ja etsitään hitaasti liikkuvien planeettojen muodostamista kuvioista vihjeitä historian käännekohdista. Esimerkiksi Uranuksen ja Pluton asettuminen samaan linjaan 1960-luvulla on yhdistetty länsimaisen seksuaalisen vallankumouksen ja vasemmistolaisen liikehdinnän kanssa. Neuvostoliiton hajoaminen 1990-luvun alussa on yhdistetty Jupiterin, Saturnuksen, Uranuksen ja Neptunuksen moninkertaiseen konjunktioon. Moni poliittinen johtaja onkin konsultoinut astrologisia neuvonantajia. Tavallista tämä on Etelä-Aasiassa, kuten Intiassa, Sri Lankassa, Myanmarissa ja Pakistanissa. Natsi-Saksassa astrologiaa käyttivät korkeat johtajat Rudolf Hess ja Heinrich Himmler. Myös esimerkiksi Yhdysvaltain presidentti Ronald Reagan sekä Ranskan presidentit Charles de Gaulle ja François Mitterrand käyttivät henkilökohtaisia astrologisia neuvonantajia.
Kansanomaista astrologiaa käyttävät esimerkiksi horoskooppien laatijat, okkultistit, perinteisen magian harjoittajat, uuspakanat, jumalattaren palvojat ja wiccat, kuten myös jotkut vaihtoehtoisen lääketieteen harjoittajat. Lyhyitä horoskooppeja, jotka perustuvat kahdentoista aurinkomerkin yksinkertaistettuun versioon, julkaistaan monissa sanomalehdissä ja naistenlehdissä, puhelimitse ja internetissä. Horoskoopit antavat lukijoilleen lyhyitä vastauksia näiden arkihuoliin kuten perhettä, rahaa, työtä, seuraelämää, tunne-elämän hyvinvointia ja seksiä koskeviin kysymyksiin. Muut astrologit eivät useinkaan arvosta horoskooppeja tekeviä aurinkomerkkiastrologeja, vaan katsovat että nämä turmelevat astrologian julkikuvan.
Suosio

Tutkimusten perusteella 20–55 prosenttia länsimaisista ihmisistä uskoo tähtien vaikuttavan maanpäälliseen elämään. Astrologia vetoaa länsimaissa naisiin selvästi useammin kuin miehiin. Tutkimusten mukaan astrologiaan uskominen ei sen sijaan korreloi kovinkaan paljon sosiaaliluokan, taloudellisen aseman tai koulutustason kanssa. Länsimaiden ulkopuolella astrologian suosio ylittää sukupuolirajatkin. Etenkin hindulaisessa Intiassa sekä buddhalaisissa Myanmarissa, Sri Lankassa ja Tiibetissä astrologiaan uskovat lähes kaikki. Kiinassa astrologia on suosituinta Hongkongissa, missä perinteinen kiinalainen kulttuuri ei 1900-luvulla katkennut kommunistihallinnon aikana. Astrologia on laajasti hyväksyttyä myös Japanissa. Latinalaisessa Amerikassa astrologia on erityisen suosittua Brasiliassa.
Vuoden 2019 Tiedebarometrin mukaan ”syvälliseen astrologiseen tietoon perustuviin horoskooppeihin” uskoi Suomessa 12 prosenttia väestöstä. Ajatukseen suhtautui epävarmasti 22 prosenttia ja kieltävästi 66 prosenttia.